Çështjet e rëndësishme të Kongresit për vitin 2014
Ligjvënësit përballen me debate të tilla si ngritja e tavanit të borxhit dhe reforma e imigracionit
Statistikat tregojnë se sesioni i Kongresit vitin e kaluar ishte më pak produktivi në histori. Për çështjet më të rëndësishme, Senati me shumicë demokrate dhe Dhoma e Përfaqësuesve me shumicë republikane ishin shumë larg politikisht. Tani ligjvënësit do të rinisin punën për vitin 2014 në , ku i presin disa çështje të papërfunduara, si miratimi i një projekt-ligji mbi fermat, ngritja e tavanit të borxhit dhe reforma e imigracionit. Aktivistët për reformën e imigracionit, si këta grevistë urie, duket se do të vazhdojnë të ushtrojnë presion mbi Dhomën e Përfaqësuesve që ajo të shqyrtojë çështjen. Senati miratoi një projekt-ligj për një reformë të gjerë të emigracionit vitin e kaluar. Kryetari i Dhomës së Përfaqësuesve, republikani John Boehner, thotë se ai e kupton që reforma është e nevojshme, por shton: Disa analistë thonë se zoti Boehner mund ta sjellë çështjen për diskutim në Dhomën e Përfaqësuesve në muajin maj ose qershor, pas zgjedhjeve paraprake republikane, pra para zgjedhjeve të Kongresit në nëntor. Por shumica janë dakord se reforma e emigracionit mbart rreziqe politike për zotin Bohner. Thomas Mann i Institutit Brookings: Zoti Mann shpjegon se për një numër çështjesh të rëndësishme, kryetari Boehner kufizohet nga konservatorët e grupit Tea Party brenda partisë së tij Republikane. Analistë të tjerë thonë se një pjesë e madhe e fajit i takon mungesës së veprimit në Uashington. James Thurber i Universitetit Amerikan: Një provë kyçe gjatë vitit të ri legjislativ ka të ngjarë të zhvillohet në muajin shkurt ose mars, kur Kongresit do t’i duhet të rrisë aftësinë ligjore të huamarrjes të SHBA-së, në mënyrë që vendi të mos dështojë në pagesat e borxhit të tij. Në konferencën e tij të fundit për shtyp për vitin 2013, Presidenti Obama paralajmëroi republikanët në Kongres që të mos përpiqen të përdorin tavanin e borxhit për të kërkuar shkurtime shpenzimesh të tjera: Shumica e analistëve thonë se një përballje tjetër e ashpër politike, si ajo që çoi në mbylljen e pjesshme të qeverisë në tetor, mund të dëmtonte ekonominë si dhe të dyja palët në votime.